Vyf sterf op paaie in Mpumalanga - Maroela Media
'n Wrak van 'n voertuig wat tydens 'n botsing aan die brand geslaan het. Foto: Verskaf
Vyf mense is Sondag in verskillende voorvalle op Mpumalanga se paaie dood.
Joseph Mabuza, woordvoerder van die provinsiale departement van gemeenskapsveiligheid, het gesê drie mense is dood toe 'n motor en 'n bakkie omstreeks 05:00 reg van voor op die R568 tussen Vaalbank en KwaMhlanga gebots het.
"Die twee voertuie het vermoedelik weens swak sigbaarheid gebots en een van die voertuie het weens die impak aan die brand geslaan. Die bestuurders van albei voertuie en 'n passasier is op die toneel dood," het Mabuza gesê.
Hy het gesê nog 'n persoon is dood nadat 'n motor op die N4 in die Komatipoort-gebied omgeslaan het. 'n Voetganger is ook Sondagoggend dood nadat hy deur 'n vragmotor by die Lebombo-grenspos raakgery is.
Pat Ngomane, LUR vir gemeenskapsveiligheid in Mpumalanga, het sy medelye teenoor die naasbestaandes van die oorledenes uitgespreek. Hy het ook 'n beroep op wetstoepassingsowerhede gedoen om padgebruikers in hegtenis te neem wat verkeersreëls verontagsaam.
Tragies. Hoeveel voertuie slaan aan die brand die laaste 3 mnde
Tragies. Hoeveel voertuie slaan aan die brand die laaste 3 mnde wats fout
janni e loper · 2 jare gelede
is daar fout met die brandstof?
Snoefels · 2 jare gelede
Ek al self gewonder hoekom daar nie meer karre gereeld aan die brand steek nie, om dag na dag in verkeer vas te sit met geen verkoeling behalwe die bewegende lug deur jou verkoeler, wat minimaal is as jy stil staan.. ja verkoelers het n waaier wat aan kom na n sekere temperatuur maar dit kan ook net soveel doen
So kan dit nie Fordsgaan nie !
Wetstoepassers moeni aangese word om oortreders vat te vat nie. Hul moet weet om dit te doen. Dis mos hul werk. Ai pateties